Html last

תגיות חדשות שלמדנו

Textarea – תגית לקליטת טקסט חופשי. מדובר בטקסט היכול להתפרס על פני אינספור שורות, נועד לקבלת תוכן טקסטואלי כמו למשל קורות חיים, מאמר, תגובה למאמר וכיו"ב. כל מה שלא נכנס בשורה אחת. או – כל מה שדורש קלט הכולל גם ירידות שורה.

שני מאפיינים "עתיקים" (מקובל כיום להשתמש ב-css לעיצוב textarea):

* Rows – מספר השורות באזור הטקסט
* Cols – מספר העמודות, קרי מספר התווים בשורה אחת

Textarea הינה תגית שדורשת סגירה, כלומר :

<textarea>some text here…</textarea>

Select – תגית המשמשת לבחירה יחידה או מרובה של איברים מתוך סך מוגדר של איברים.

כל איבר הוא תגית option.

תגית option יכולה לקבל מאפיין value ובכך להכיל שני ערכי נתונים:

* הערך הנראה למשתמש. זה הוא הטקסט שהוא תוכן התגית
* הערך הנשלח לשרת. זה הוא הערך של מאפיין ה-value של ה-option.

ניתן לסמן required על select ואז בחירה של option שה-value שלה הוא "" (דהיינו ערך ריק) אסורה.

ניתן לאפשר בחירה מרובה (באמצעות מקש ה-ctrl) על ידי הוספת המאפיין multiple לתגית ה-select. למשל:

<select name="hobbies" multiple></select>

תגית input type="checkbox"- תגית המאפשרת לסמן כן/לא. בניגוד לשדות קלט קודמים שראינו, כאן נהוג לקודד קודם את ה-input ורק אחריו את ה-label.

כאשר מסבמטים את ה-form הערך שעובר לשרת במקרה שהצ'קבוקס מסומן הוא : on

ניתן לשנות את הערך הנשלח לשרת באמצעות המאפיין value. לדוגמה:

<input type="checkbox" name="agree" value="yes">

בניגוד לשדות קלט אחרים, אם שדה זה לא מסומן, לא יישלח לשרת קלט המסמן שהשדה אינו מסומן, אלא לא יישלח שום דבר לשרת בהקשר לשדה זה. הוא פשוט לא יהיה נוכח בין כל שאר הפרמטרים הנשלחים לשרת.

תגית input type="radio" – משמשת לבחירת ערך אחד מתוך קבוצה קטנה של ערכים אפשריים. לדוגמה, בחירה אחת מתוך 4 אפשרויות של מצב משפחתי: רווק, נשוי, גרוש, אלמן.

כדי לקבץ רדיואים שונים ליחידת בחירה אחת יש לתת את אותו מאפיין שם זהה לכולם. למשל:

<input type="radio" **name="marital-status"** value="single">

<input type="radio" **name="marital-status"** value="married">

**טעינת ערכים מראש בטפסים.**

עבור טפסים שנועדו לעדכון מידע קיים, ולאו דווקא לקליטת מידע חדש, נהוג להציג אותם למשתמש עם המידע הקיים ממולא מראש.

זה נעשה על ידי:

* כתיבת ערך כלשהו במאפיין ה-value בשדות input
* כתיבת המילה selected באחד מה-option של select
  + לדוגמה: <option value="IR" **selected**>Iran, Islamic republic of </option>
* כתיבת המילה checked בצ'קבוקס או ברדיו. לדוגמה:
  + <input type="checkbox" name="agree" **checked**>
  + <input type="radio" name="married" **checked**>
* ב-textarea פשוט דואגים למקם את הטקסט בתוך התגית, דהיינו בין תגית הפתיחה לתגית הסגירה

תגיות נוספות על גבול הפונקציונליות/עיצוב

B – יוצרת הדגשה (bold)

I – יוצרת טקסט מוטה הצידה (italic)

U – יוצרת קו תחתון מתחת לטקסט (underline)

Strong – תגית נוספת להדגשה, ברירת המחדל של הדפדפן היא להציג אותה בדיוק כפי שהוא מציג תגיות <b>, אבל נוכל מאוחר יותר לשלוט בדרך הצגתה של התגית ולכן עדיף להשתמש בה.

Small – תגית המדגישה טקסט באמצעות הקטנתו

Pre – תגית שאומרת לדפדפן להציג את התוכן שבתוכה בדיוק כפי שהזנו אותו. לדפדפן אסור לשנות את התוכן.

Div – תגית שכל ייעודה הוא להיות container לתגיות אחרות, ולהחיל עליהן את החוקים שחלים עליו. באמצעות div ניתן לייצר מבניות מאד לא מוגבלת לאתר. למעשה, ברוב האתרים בעולם קיום, המבנה שלהם מוכתב על ידי div-ים (ולא על ידי שימוש בטבלאות כמו שנעשה בתחילת עידן האינטרנט)

בדיקת תקינות html – כדאי לבצע בדיקת תקינות לכל דף html שנתכנת מעתה והלאה באתר <https://validator.w3.org/>

כמו כן, כדאי לאתחל כל דף html שניצור מעתה והלאה באמצעות ה-!+אנטר של visual studio code

כדי לדמות טקסט ארוך (למשל לצורכי פסקה או textarea) נהוג להשתמש בטקסט הנקרא lorem ipsum:

"Lorem ipsum dolor sit amet, consectetur adipiscing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum.

הטקסט בלטינית...

כדי לראות קוד html של אתר קיים, יש לפתוח אותו בדפדפן ואז אחד משני דברים:

* כפתור ימני ואז view page source, ייפתח לנו טאב חדש ובו נראה את קוד הדף
* כפתור ימני ואז inspect (או לחלופין dev tools מהתפריט) יראה לנו את קוד הדף בצורה שאפשר לנווט בתוכה. מומלצת דרך זו.

כיצד נכניס אייקון שיקשט את ראש הטאב שבו פתוח האתר שלנו בדפדפן:

        <link rel="icon" href="assets/images/trombone.jpg">